|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyi út 13.  |  |

**ELŐTERJESZTÉS**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK HATÁROZATÁHOZ**

***Helyi Esélyegyenlőségi Program felülvizsgálata***

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország Kormánya által a 478/2020.(XI.3.) Kormányrendeletben veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése rögzíti, hogy

*„Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”*

A Belügyminisztérium és a Miniszterelnökség 2020. november 10. napján kiadott, TKF-1/1793/1/2020. iktatószámú tájékoztatója értelmében a katasztrófavédelmi törvény 46.§ (4) bekezdése alapján sem a képviselő-testület, sem a bizottságok ülésének Mötv. szerinti összehívására nincs lehetőség, a képviselő-testület valamennyi hatáskörét a polgármester gyakorolja, a képviselő-testületnek veszélyhelyzetben nincs döntési jogköre. A tájékoztató leírja azt is, hogy arra természetesen van mód, főleg a kialakult járványügyi helyzetben a polgármester emailban vagy más módon kikérje a képviselő-testület tagjainak véleményét, a döntés felelőssége azonban a polgármesteré.

Az egyenlő bánásmódról és az esélyegyenlőség elmozdításáról szóló 2003. évi CXXV. törvény (a továbbiakban: Ebktv.) 31.§-a rendelkezik a helyi esélyegyenlőségi programokról (a továbbiakban: HEP).

A dokumentum célja, hogy elemezze a településen élő hátrányos helyzetű csoportok helyzetének alakulását, és meghatározza e csoportok esélyegyenlőségét elősegítő célokat, kiemelt figyelmet fordítva a lakhatásra, oktatásra, egészségügyre, foglalkoztatásra, valamint szociális helyzetre. Ennek érdekében a HEP két részre tagolódik, egy a mindenkori állapotok vizsgálatán, értékelésén alapuló helyzetelemzésre, és egy a helyzetelemzés figyelembe vételével meghatározott célkitűzéseket tartalmazó intézkedési terve. Az előzőeken túlmenően a HEP elfogadása, illetve megléte kötelező feltételét képezi a hazai és uniós forrásból megvalósuló pályázatokon való részvételnek is.

Az Ebktv. 31. § (1) bekezdése szerint a települési önkormányzat ötévente öt évre szóló HEP-et fogad el.

Ábrahámhegy Község Önkormányzat Képviselő-testülete a 185/2018. (XI.30.) határozatával fogadta el öt évre szóló – a jelenleg hatályos – esélyegyenlőség megteremtésének feltételeit, és érvényesülését biztosító Helyi Esélyegyenlőségi Programját.

Az Ebktv. 31. § (4) bekezdése értelmében, a HEP időarányos megvalósulását, illetve meghatározott helyzet esetleges megváltozását kétévente át kell tekinteni, szükség esetén a HEP-et felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII.27.) Korm. rendelet 6.§-a szerint:

*„6. § (1) A települési önkormányzat vizsgálja felül a helyi esélyegyenlőségi programot.*

*(2) A felülvizsgálatnak ki kell terjednie*

*a) arra, hogy a helyzetelemzés továbbra is helytálló-e,*

*b) a lejárt határidejű intézkedések teljesülésére és eredményeinek felmérésére.*

*(3) Ha a felülvizsgálat alapján szükséges, a települési önkormányzat*

*a) módosítja a helyi esélyegyenlőségi programot, vagy*

*b) új helyi esélyegyenlőségi programot fogad el.”*

A jogi szabályozás szerint, a felülvizsgálatot megelőzi a HEP áttekintése, amely alapján a képviselő-testület annak változatlan formában történő jóváhagyásáról vagy a felülvizsgálat szükségességéről dönt. A felülvizsgálathoz a szakmai segítséget nyújtanak a Társadalmi Esélyegyenlőségi Főigazgatóság (a továbbiakban: TEF) által működtetett esélyegyenlőségi mentori hálózat munkatársai.

A HEP-ben foglaltak szerint, amennyiben a kétévente előírt felülvizsgálat során kiderül, hogy a HEP Intézkedési tervében (a továbbiakban: IT) vállalt célokat nem sikerült teljesíteni, a HEP Fórum megvizsgálja a nem teljesülés okait, majd intézkedési tervjavaslatot tesz az önkormányzat képviselő-testületének a szükséges intézkedésekre, annak érdekében, hogy a célok teljesíthetőek legyenek.

Ábrahámhegy Község Önkormányzata a HEP-ben foglaltak végrehajtásának ellenőrzése érdekében – a HEP elfogadásával egyidejűleg – HEP Fórumot hozott létre és szabályozta működését.

A Belügyminisztérium és a Miniszterelnökség 2020. november 10. napján kiadott, TKF-1/1793/1/2020. iktatószámú tájékoztatója értelmében a katasztrófavédelmi törvény 46.§ (4) bekezdése alapján sem a képviselő-testület, sem a bizottságok ülésének Mötv. szerinti összehívására nincs lehetőség, ennek okán a HEP Fórum megtartására sem került sor, de tagjainak véleményét kikértük.

A hatályos HEP IT az 5 elérni kívánt célhoz rendelt 10 intézkedést tartalmaz. Ezek közül van olyan, amelynek teljesülése kimutatható, illetve van olyan, amely nem mérhető.

Intézkedések:

1. A mélyszegénységben élők és a romák esélyegyenlősége célterület
* Képzések szervezése, a munkanélküliek körében

Javaslat: A határidő még nem járt le, a probléma még aktuális

* Tanácsadás, figyelemfelhívás a foglalkoztatásba történő bevonás lehetőségeiről

Javaslat: A határidő még nem járt le, a probléma még aktuális

* Hiányzó közművek kiépítése

Javaslat: A határidő még nem járt le, a probléma még aktuális

* Egészségtudatos nevelés, megelőző szűrővizsgálatok szervezése

Javaslat: A határidő még nem járt le, a probléma még aktuális

1. A gyermekek esélyegyenlősége
* Letelepedés elősegítése, gyermekvállalás fontosságára felhívó programok szervezése

Javaslat: A határidő még nem járt le, a probléma még aktuális

1. A nők esélyegyenlősége
* Családon belüli erőszak esetén az elérhető segítség elérhetőségeinek közzététele

Javaslat: A határidő még nem járt le, a probléma még aktuális

1. Az idősek esélyegyenlősége
* Folyamatos tájékoztatás és figyelemfelhívás a trükkös csalásokra, azok megelőzésére. Rendőrséggel, polgárőrséggel közös tájékoztatás tartása

Javaslat: A határidő még nem járt le, a probléma még aktuális

* Tájékoztató előadások, szűrővizsgálatok szervezése

Javaslat: A határidő még nem járt le, a probléma még aktuális

* Járdák kiépítése, akadálymentesítés a település közútjain

Javaslat: A határidő még nem járt le, a probléma még aktuális

1. A fogyatékkal élők esélyegyenlősége
* Akadálymentesítés a strand parkolóban

Javaslat: A határidő még nem járt le, a probléma még aktuális

A HEP Fórum – a HEP IT áttekintése után – a következő megállapítást tette:

* A HEP felülvizsgálata megtörtént, módosítása nem indokolt. A HEP IT módosítását befolyásoló tényező változása nem történt.
* Az intézkedési tervben megfogalmazott intézkedések megvalósulásának lejárati határideje a HEP hatályosságának ideje.
* Új intézkedések meghatározása nem merült fel.

A fentiekre tekintettel – HEP Fórum javaslatával egyetértve – javaslom a HEP jelenlegi, változatlan formában történő jóváhagyását.

**Előbbiekre tekintettel tájékoztatom a fenti tárgyú döntés meghozatala előtt a Képviselő-testületet és a határozathoz kapcsolódó véleményét, illetve hozzájárulását előzetesen kikérem.**

Ábrahámhegy, 2020. december 1.

|  |  |
| --- | --- |
|  | **Vella Ferenc Zsolt**polgármester |

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020.(XII….) HATÁROZATA**

**Ábrahámhegy Község Önkormányzata Képviselő-testületének –** a katasztrófavédelemről és a hozzá kapcsolódó egyes törvények módosításáról szóló

2011. évi CXXVIII. törvény 46.§ (4) bekezdése szerinti - **hatáskörében** **eljáró,**

**Ábrahámhegy Község Önkormányzat polgármestere** a veszélyhelyzet kihirdetéséről szóló 478/2020.(XI.3.) Kormányrendelettel kihirdetett veszélyhelyzetben **a következő döntést hozom:**

* + - 1. **Ábrahámhegy Község Önkormányzatának Képviselő-testületének 185/2018.(XI.30.) határozatával elfogadott Helyi Esélyegyenlőségi Programját – 2018-2023. – felülvizsgáltam. A Helyi Esélyegyenlőségi Program intézkedési tervének időarányos megvalósulását, változását áttekintettem, a szükséges felülvizsgálatot elvégeztem, az új helyzetnek megfelelően a helyzetelemzést és az intézkedési tervet változatlan tartalommal hatályban tartom.**
			2. **a felülvizsgált Helyi Esélyegyenlőségi Program záradékát aláírom és – a helyi esélyegyenlőségi referens közreműködésével – jelen döntést a Helyi Esélyegyenlőségi Program nyilvánosságra hozatalára szolgáló szoftverbe feltöltetem, melyre felkérem a Badacsonytomaji Közös Önkormányzati Hivatal illetékes helyi esélyegyenlőségi referensét.**

**Határidő: azonnal**

**Felelős: Illésné Rácz Andrea igazgatási ügyintéző/ helyi esélyegyenlőségi referens**